  Майя Бывальцева Удмуртиын паласькись лек вирус инфекциос (ОРВИ) вӧлмонэз алон вылысь кылем арняе куд-ог дышетон ужъюртъёсын уретон ужрадъёс кутэмын. Кызьы ивортэ Роспотребнадзорлэн элькунъя управлениезлэн пресс-службаез, Камбарка ёросын нылпи сад ворсамын, коня ке группаос Вотка, Дэри, Каракулино, Якшур-Бӧдья ёросъёсысь 11 нылпи садъёсын, озьы ик Воткаын, Глазкарын, но Сарапулын (ваньмыз 15 группа). 2017-тӥ арын 2-тӥысен 8-тӥ коньывуонозь дышетон дугдытэмын Глаз, Якшур-Бӧдья ёросъёсысь но Ижкарысь 3 школаосысь 3 классъёсын Роспотребнадзорлэн элькунъя управлениезКылем арняе Удмуртиын 12 сюрс адями кынман висёнъёсын черлаз, азьвыл арняен ӵошатыса, со 8,2 процентлы ӧжытгес (13 сюрс 68 адями). Висисьёслэн лыдзы эпидеми гожлэсь 5 процентлы улӥынгес. Со дыре ик Воткаын но элькунысь 11 гурт ёросъёсын черламъёс тросгес. Федерал коньдэт чотын 9-тӥ коньывуонлы 270 сюрс 600 адямилы грипплы пумит прививка пуктэмын, со чакламезлэсь 45,1 процент, пӧлазы 119 сюрс 400 нылпиос (чакламлэсь 56,7 процент). Тегъёс: Тазалык Ижкар Камбарка висён нылпиос Удмуртия нылписад карантин грипп  